ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

H O T Ă R Â R E
- privind modificarea statului de funcţii
al Unităţii de Asistenţă Medico - Socială Boldeşti-Scăeni

	Văzând referatul nr.419/11.01.2021, prin care primarul oraşului Boldeşti-Scăeni propune aprobarea modificării statului de funcţii al Unităţii de Asistenţă Medico - Socială Boldeşti-Scăeni, precum şi raportul de specialitate întocmit de compartimentul de resort, înregistrat sub nr.477/11.01.2021;
	În baza referatului nr. 395/7.01.2021 din partea UAMS prin care solicită aprobarea modificării statului de funcţii al Unităţii de Asistenţă Medico - Socială Boldeşti-Scăeni;
	Având în vedere Legea nr.153/2017-Lege cadru privind salarizarea unitară  a personalului plătit din fonduri publice;
Ȋn baza:
 -avizul secretarului general al oraşului Boldeşti-Scăeni, înregistrat sub nr. 478/11.01.2021;
	-avizelor comisiilor de specialitate nr. 1 şi nr. 3 – comisia pentru dezvoltarea economico-socială şi de mediu, cooperarea interinstituţională pe plan intern şi extern, respectiv juridică şi de disciplină, organizare proprie şi a aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local; 
	În temeiul prevederilor art. 129 alin. (3) lit. „c”, ale art. 139 şi ale art. 196 alin. (1) lit. „a”din OUG nr. 57/2019 privind Codul administrativ,

	Consiliul Local al oraşului Boldeşti-Scăeni adoptă prezenta hotărâre:

Art.1.  Se modifică statul de funcţii al Unităţii de Asistenţă Medico-Socială Boldeşti-Scăeni, conform anexei care face parte integrantă din prezenta hotărâre.
Art.2. Pe data prezentei Hotărârea Consiliului Local nr. 76/22.07.2020 îşi încetează aplicabilitatea.
Art.3. Prevederile prezentei hotărâri vor fi duse la îndeplinire de ordonatorul terţiar de credite prin compartimentul financiar, contabilitate, salarizare al Unităţii de Asistenţă Medico-Socială Boldeşti-Scăeni.
              
     PREŞEDINTE DE ŞEDINŢĂ,
        TĂNĂSESCU STELIAN-HORAȚIU
                                                                                 CONTRASEMNEAZĂ
                                                                                SECRETAR  GENERAL,
							         TUDOR FLORINA NELI


Boldeşti-Scăeni, 20.01.2021

R O M Â N I A 
JUDEŢUL  PRAHOVA
ORAŞUL BOLDEŞTI - SCĂENI 
CONSILIUL  LOCAL
Nr.478/11.01.2021

A  V  I  Z

- asupra proiectului de hotărâre privind modificarea statului de funcţii al Unităţii de Asistenţă Medico - Socială Boldeşti-Scăeni


          Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind modificarea statului de funcţii al Unităţii de Asistenţă Medico - Socială Boldeşti-Scăeni, am constatat următoarele:
În conformitate cu prevederile art. 129 alin. (3) lit.”c” din OUG nr. 57/2019 privind Codul administrativ, consiliul local aprobă, în condiţiile legii, la propunerea primarului, înfiinţarea, organizarea şi statul de funcţii ale aparatului de specialitate al primarului, ale instituţiilor publice de interes local, reorganizarea şi statul de funcţii ale regiilor autonome de interes local, precum şi înfiinţarea, reorganizarea sau desfiinţarea de societăţi de interes local şi statul de funcţii al acestora.
Faţă de cele de mai sus şi în conformitate cu prevederile art. 243 alin.(1) lit.”a”din OUG nr. 57/2019 privind Codul administrativ, avizez favorabil acest proiect.



 SECRETAR   GENERAL ,
TUDOR FLORINA NELI









